Física

Física ye la ciéncia que trata de ls cumponentes fundamentales de l Ouniberso, las fuorças que eilhes eisércen i ls resultados destas fuorças. L termo ben de l griego φύσις (physis), que quier dezir natureza, pus ne ls sous primórdios eilha studaba sin çtinçon muitos aspetos de l mundo natural. La Física ye defrente de la Química al lhidar menos cun sustáncias specíficas i más cula matéria an giral, ambora eisistan árias que se cruzan cumo la Físico-química (antemidade de la matéria). Deste modo, ls físicos studan ua grande gama de fenómenos físicos an muitas scalas de cumprimento: de las partículas subatómicas an que to la matéria ye oureginada até l cumportamiento de l ouniberso material cumo un todo (Cosmologie).

Cumo ciéncia, la Física faç uso de l método científico. Baseia-se na Matemática i na Lógica para la formulaçon de sous cunceitos.

 Debisones 
Un sistema de debison de la Física puode ser feito lebando-se an cunta la magnitude de l oubjeto an análeze. La física quántica trata de l ouniberso de l mui pequeinho, de l átomos i de las partículas que cumponen ls átomos; la física clássica trata de ls oubjetos que ancuntramos ne l nuosso die-a-die; i la física relatibística trata de situaçones que ambuolben grandes quantidades de matéria i einergie.

La debison más tradecional, inda assi, ye aqueilha feita d'acordo culas propiadades más studadas ne ls fenómenos. Dende tenemos la Mecánica, quando se studan oubjetos a partir de l sou mobimiento ó ouséncia de mobimento, i tamien las cundiçones que probócan esse mobimento; la Termodinámica, quando se studan la calor, l trabalho, las propiadades de las sustáncias, ls porcessos que las ambuolben i las strasformaçones dua forma de einergie an outra; l Eiletromagnetismo quando se analisan las propiadades eilétricas, aqueilhas que eisisten an funçon de l fluxo de eilétrones ne ls cuorpos; la Ondulatória, que studa la propagaçon de einergie pul spácio; la Ótica, que studa ls oubjetos a partir de sues ampressones bisuales; la Acústica, que studa ls oubjetos a partir de las ampressones sonoras; i más alguas outras debisones mais pequeinhas.

 Árias de la Física 
Árias percipales
 Mecánica
 Cinemática
 Dinámica
 Stática
 Heidrostática
 Hidrodinámica
 Aerostática
 Aerodinámica

 Termologie
 Termodinámica
 Calorimetrie
 Termometrie

 Ondulatória

 Acústica

 Ótica

 Eiletromagnetismo
 Magnetismo
 Eilatrecidade
 Física de Semicundutores

 Física Moderna
 Teorie de la relatibidade
 Relatibidade giral
 Relatibidade restrita

 Física de Partículas
 Física Subatómica
 Física Atómica
 Física Molecular
 Física Nuclear
 Mecánica Quántica
 Mecánica Statística

Aplicaçones na tecnologie
 Eiletrónica
 Física cumputacional

Outras árias
 Física de Materiales
 Mecánica statística
 Física Matemática
 Física de Plasmas
 Ouceanografie
 Eiconofísica
 Física atmosférica
 Astrofísica

Aplicaçones an outras ciéncias
 Físico-química (na química)
 Astrofísica (na astronomie)
 Geofísica (na geologie)
 Biofísica (na biologie)
 Física Médica (na medecina)
 Agrofísica (na agronomie)

 Filosofie de la Física 
Mui subre la filosofie que ambolbe la física puode ser ancuntrado an Filosofie, Metafísica, Ciéncia i método científico. Antretanto, eisísten filosofies solo de la Física.

Un eisemplo de filosofie física ye l Detreminismo Científico, que diç que todo que eisiste nun passa de partículas i que l mobimiento dessas partículas ye detreminado para siempre quando detremina-se la posiçon i la belocidade de la partícula ne l memiento atual. Ó seia, sabendo la posiçon de todas las cousas i la sue belocidade, puode-se conhecer to l passado i l feturo. L detreminismo strito sensu nun eisiste na Física Quántica, pul que solo se puode detreminar porbablidades de posiçones i belocidades, nunca balores eisatos.

Un eisemplo de filosofie mui fuorte antre ls físicos ye l Reducionismo. Segundo essa linha de pensamiento, ye possible screbir leis básicas que çcríben l cumportamiento de l Ouniberso. To l tipo de conhecimiento poderie ser reduzido a essas leis básicas. Por eisemplo, acradita-se que todos ls fenómenos químicos puoden ser adebinados de la Física Quántica, se l númaro de cálclos ambolbidos fur de un se fintar. Un de l perpósitos de la Física, talbeç l percipal, ye ancuntrar essas leis básicas que quemándan l Ouniberso. L Reducionismo pon la Física na posiçon de la ciéncia mais básica de todas, pus a partir deilha serie possible oubtener todas las outras. Esso quier dezir que todos ls cunceitos de las outras ciéncias poderien ser deminuidos la cunceitos físicos. Antretanto, al cuntrário de l que puode parecer, essa bison nun tenta caraterizar las outras ciéncias cumo einúteles, pus l coincimiento de las leis básicas nun garante que seia biable tratar sistemas cumplexos sin se outelizar de cunceitos deribados deilhas. Por eisemplo, muitos cunceitos de la Química son úteles porque nun ye biable nin neçairo tratar ls sistemas solamente cun Física Quántica.



 Porblemas por selucionar de la Física
 Ounidades de medida
 Lhista de grupos de pesquisa an física
 Betor (spacial)

Catadorie:Física
Catadorie:Ciéncia